S/2021 J 3
S/2021 J 3 ir neliels Jupitera pavadonis. To 2021. gada 12. augustā atklāja Skots Šepards (Scott Sheppard) ar 6,5 m Magelāna-Bādes teleskopu Laskampanas observatorijā. Mazo planētu centrs par pavadoņa atklāšanu paziņoja tikai 2023. gada 19. janvārī pēc pilnīgas pavadoņa orbītas noskaidrošanas. Pagaidām pavadonim ir piešķirts tikai pagaidu apzīmējums S/2021 J 3. S/2021 J 3 ir neliels pavadonis, diametrs tikai apmēram 2 km. Tas pieder Anankes grupai.